16.2. 3D-omriss
| 16. Alfa til logo filtra |

### 16.2. 3D-omriss

#### 16.2.1. Oversyn

Figur 17.370. Eksempel på bruk av filteret «3D-omriss»

Filteret «3D-omriss»

Logoen «3D-omriss»

Filteret, som er utvikla frå skriptet «3D-omriss» (Fil → Hent inn → Logoar → 3D-omriss i biletmenyen), oppretter ein logo (sjå ovanfor) der det blir lagt til eit omriss rundt teksten og ein slagskygge.

Filteret teiknar eit omriss rundt dei ugjennomsiktige områda i det gjeldande laget med eit mønsterelement. Området blir bestemt av alfakanalen. Filteret legg også til ein slagskygge.

Filteret bruker filteret Sobel kantfinning for å finne omrisset for alfaområdet. Er dette området eit enkelt rektangel, vil filteret bare markere utvalsgrensene. Dersom du derimot hugsar på å aktivere lagmaska, vil filteret legge filtereffekten også til dei kantane som måtte finnast i lagmaska.

Figur 17.371. Eksempel med fleirfarga lagmaske

Med ei lagmaske (alfa) som denne ...

... blir resultatet slik

| Åtvaring
Storleiken på biletet blir alltid sett til den same som det aktive laget.

#### 16.2.2. Aktivering

Du har tilgang til filteret frå biletmenyen via Filter → Alfa til logo → 3D-omriss.

Dette filteret er aktivt bare dersom det aktive laget har alfakanal. Elles er menyvalet gråa ut.

#### 16.2.3. Innstillingar

Figur 17.372. Innstillingane for filteret «3D-omriss»

Mønsterelement

  Her kan du sjå, og også endre, det gjeldande mønsterelementet. Når du klikkar på visinga, blir det vist eit forstørra utsnitt av mønsteret så lenge du held museknappen nede. Trykk knappen Bla gjennom... for å få fram oversynet over alle mænsterelementa du kan velje mellom.

Sløringsradius for omrisset

  Denne blir brukt for å sløre alfakanalen før kantfinninga veljer ut det området som skal fyllast med mønsteret. Dette er årsaka til at ein høg verdi her vil resultere i eit breidt men utsmørd mønster:

  Figur 17.373. Eksempel på bruk av sløringsradius for omrisset

  Radius: 5

  Radius: 20

  Radius: 40

Sløringsradius for skyggen

  Denne bestemmer kor mykje slagskyggen skal slørast. Ein høg verdi gir sterk sløring:

  Figur 17.374. Eksempel på bruk av sløringsradius for skyggen

  Radius: 10

  Radius: 20

  Radius: 40

Sløringsradius for avbildingskartet (alfalaget)

  Filteret bruker eit avbildingskart for å få til 3D-effekten i det aktive laget (alfalaget) som kantfinninga blir brukt på. Før mønsteret blir prega blir det lagt til gaussisk sløring med den spesifiserte radiusen. Ein høg verdi her vil såleis redusere 3D-effekten.

Bruk normalinnstillingane for avbildingskartet

  Dersom denne er avkryssa, som er normalinnstillinga, vil avbildingskartet bli brukt med normalinnstillingane. Elles vil dialogvindauget for avbilding frå kart dukke opp slik at du kan velje ulike innstillingar. Det kan vere verd å merke seg at dersom du lukker dette dialogvindauget ved å trykke på knappen Avbryt vil det ikkje bli lagt til noe avbildingskart i det heile.

X- og Y-forskyving av skygge

  Her bestemmer du kor mange pikslar skyggelaget skal forskyvast mot høgre (X) og nedover (Y). Laget vil bli skore til biletstorleiken. Sidan det ikkje er eit eigentleg bakgrunnslag, vil den opphavlege skyggeplassen bli tom:

  Figur 17.375. Eksempel på forskyving av skygge

  X-forskyving: 50; Y-forskyving: 20

16. Alfa til logo filtra |  | 16.3. Alien Glow

Report an error in Bugzilla