5.6. Supernova
| 5. Lys- og skyggefiltra |

### 5.6. Supernova

#### 5.6.1. Oversyn

Figur 17.108. Eksempel på bruk av filteret

Originalbiletet

Eksempel på bruk av filteret «Supernova»

Dette filteret lager ei stor stjerne med stråler i biletet. Filteret verkar både på gråskala- og RGB-bilete. Lysmengda avtar omvendt proporsjonalt med avstanden frå midten av stjerna.

#### 5.6.2. Aktivering

Du har tilgang til filteret frå biletmenyen via Filter → Lys og skygge → Supernova

#### 5.6.3. Innstillingar

Figur 17.109. Innstillingane for filteret «Supernova»

Førehandsvising

  Dersom denne er avkryssa, vil endringane bli viste i førehandsvisinga. Du kan flytte rundt i biletet ved hjelp av rullefelta.

Sentrum for novaen
  X, Y

    Du kan plassere supernovaen i biletet anten ved å klikke med musepeikaren der du ønsker effekten, eller du kan skrive inn koordinatverdiane i boksane for X og Y.

    | Tips
    For å sentrere supenovaen nøyaktig, vel innstillinga «Prosent» i nedtrekkslista og sett X og Y til 50 %.

  Vis posisjon

    Dette valet aktiverer to hjelpelinjer som viser sentrum for supernovaen.

Farge

  Klikk på fargeruta for å opne den vanlege fargedialogen for å bestemma fargen på effekten.

Radius

  Dette er radius for senterområdet til supernovaen. Talet på pikslar i novaen er kvadratet av radius.

Stråler

  Her bestemmer du kor mange stråler (1-1024) supernovaen skal sende ut.

Tilfeldig kulør

  Tilfeldige fargestråler. Verdiane (0 til 360) ser ut til å vere på HSV-fargesirkelen.

5.5. Lysglimt |  | 5.7. Slagskygge

Report an error in Bugzilla