16.9. Gnaging
| 16. Alfa til logo filtra |

### 16.9. Gnaging

#### 16.9.1. Oversyn

Figur 17.389. Eksempel på bruk av filteret «gnaging»

Filteret «gnaging»

Logoen for «gnaging»

Dette filteret lager ein oppgnagd treskjeringseffekt i alfakanalen til det aktive laget. Det kan også legge til ein slagskygge om ønskjeleg. Innhaldet i det aktive laget blir ignorert, det er bare forma på alfakanalen som blir brukt.

| Åtvaring
Storleiken på biletet blir alltid sett til den same som det aktive laget.

Filteret, som er utvikla frå logoskriptet «Gnaging» (Fil → Hent inn → Logoar → Gnaging i biletmenyen), lager ein teksteffekt som vist ovanfor.

#### 16.9.2. Aktivering

Du har tilgang til filteret frå biletmenyen via Filter → Alfa til logo → Gnaging.

#### 16.9.3. Innstillingar

Figur 17.390. Innstillingane for filteret «gnaging»

Sponmengde

  Her bestemmer du kor store «gnaga» skal vere. Talet her har ingenting med storleiken på pikslane å gjere, men blir brukt av filteret sprei som ei maksimumsgrense for den tilfeldige spreiinga. Gyldig område er frå 0 til 200.

  Figur 17.391. Eksempel på bruk av filteret med ulike sponmengder

  0

  30

  60

  90

Sløringsgrad

  Talet blir brukt i filteret gaussisk sløring som sløringsradius og vil sløre mønsterkartet meir eller mindre.

Inverter

  Dersom dette valet er aktivisert, vil avbildingskartet bli invertert, slik at det nå lager holer i staden for humpar. Dette vil gjere at biletet meir vil sjå ut som det er uthola i staden for opphøgd.

  Figur 17.392. Eksempel på bruk av inverteringa

  Invertert (utan slagskygge)

Slagskygge

  Med dette valet aktivisert vil det bli lagt til ein slagskygge i eit nytt lag under det gjeldande laget.

Behald humplaget

  Normalt vil strukturkartet som blir brukt for å lage humpane bli fjerna etter bruk. Kryssar du av her, vil laget bli verande i biletet med visinga sett til ikkje synleg.

Fyll bakgrunnen med mønster

  Gjer at bakgrunnslaget som filteret opprettar blir fylt med det spesifiserte mønsterelementet. Elles blir laget fylt med kvitt.

Behald bakgrunnen

  Dette valet er normalt aktivisert, og gjer at det bakgrunnslaget som filteret opprettar ikkje forsvinn når filteret er ferdig med det. Du kan eventuelt fjerna dette laget seinare, eller slå av og på visinga av det, frå lagdialogen.

Mønsterelement

  Dette valet inneheld først ei førehandsvising av gjeldande mønsterelement. Klikkar du på førehandsvisinga og held knappen nede, vil du sjå ei forstørra utgåve av mønsterelementet. Her finn du også knappen Bla gjennom som opnar for samlinga av mønsterelement som du kan velje frå.

  Du kan bruke alle mønsterelementa i GIMP men kanskje ikkje alltid med like godt resultat. Utgjevaren av filteret har vald «Burlwood» som førehandsinnstilling og føreslår i tillegg mønsterelementa «Dried mud», «3D Green» og «Slate»:

  Figur 17.393. Eksempel med ulike mønsterelement

  Dried mud

  3D grøn

  Slate

#### 16.9.4. Filterdetaljar

For å få til gnageeffekten vil filteret …

1. … oppretter eit utval frå alfakanalen i eit nytt lag,

2. fyller utvalet med kvitt,

3. spreier pikslane

4. og legg til gaussisk sløring i laget.

5. Til slutt blir dette laget brut som ruglekart for å lage ein 3D-effekt.

16.8. Kritt |  | 16.10. Krom

Report an error in Bugzilla