2.5. Fartssløring
| 2. Sløringsfiltra |

### 2.5. Fartssløring

#### 2.5.1. Oversyn

Figur 17.13. Eksempel på bruk av filteret

Originalbilete

Lineær sløring

Figur 17.14. Eksempel på bruk av filteret

Radial sløring

Zoom-sløring

Som namnet seier, blir dette filteret brukt for å gi ei kjensle av fart eller rørsle. Filteret kan brukast for å imitere lineær rørsle, radiell rørsle og zoom-rørsle i biletet. For kvar av desse kan du justere lengde og vinkel. For radiell rørsle og zoom-immitering kan du også bestemme possisjonen for sentrum av sløringa.

#### 2.5.2. Aktivering

Du har tilgang til filteret frå biletmenyen via Filter → Sløring → Fartssløring

#### 2.5.3. Innstillingar

Figur 17.15. Innstillingane for filteret «Fartssløring«

Sløringstype
  Lineær

    rørsle slører i ei bestemt retning. I denne innstillinga betyr Lengde det same som radius i andre filter, altså mengde av sløring. Stor lengde betyr meir sløring. Glidebrytaren Vinkel bestemmer retninga på sløringa mellom 0° og 360°.

  Radial

    rørsle lagar ei sirkulær sløring som simulerer rotasjon. Glidebrytaren Vinkel bestemmer kor mykje biletet skal roterast. I dei to tekstboksane for X og Y kan du skrive inn koordinata for sentrum for rotasjonen.

  Zoom

    Lagar ei sløring som strålar ut frå eit sentrum. Verknaden av sløringa er minimal i midten, men aukar mot ytterkantane av biletet, avhengig av innstillinga for glidebrytaren Vinkel. Filteret imiterer verknaden av å bruke zoomobjektivet aktivt medan du tar biletet. Dess høgare vinkelverdi, dess større fart. I dei to tekstboksane for X og Y kan du skrive inn koordinata for sentrum for rotasjonen.

Utjamningsparameter
  Lengde

    Denne glidebrytaren bestemmer kor langt pikslane blir flytt. Skala 1 - 256.

  Vinkel

    Verknaden av denne er avhengig av sløringstype. Sjå ovanfor. Skala 0 - 360.

Sløringssentrum

  Desse innstillingane bestemmer sentrum for rotasjonen eller forsvinningspunktet for zoominga. Kontrollane verkar ikkje på lineær sløring.

  | Tips
  Diverre er det ikkje råd å setje koordinata for sentrum ved å klikke på biletet eller førehandsvisinga. Når du fører musepeikaren over biletet, blir koordinata vist nede i venstre hjørne av biletvindauget. Bruk desse for å skrive inn sløringssentrum i dialogen.

2.4. Selektiv gaussisk sløring |  | 2.6. Pikseliser

Report an error in Bugzilla